ETA:n sekakomitean päätös N:o 16/2003, tehty 31 päivänä tammikuuta 2003, ETA-sopimuksen liitteen XX (Ympäristö) muuttamisesta



Virallinen lehti nro L 094 , 10/04/2003 s. 0073 - 0075



ETA:n sekakomitean päätös N:o 16/2003, tehty 31 päivänä tammikuuta 2003, ETA-sopimuksen liitteen XX (Ympäristö) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo, että: (1) Sopimuksen liite XX muutettiin 6 päivänä joulukuuta 2002 tehdyllä ETA:n sekakomitean päätöksellä N:o 175/2002(1). (2) Organisaatioiden vapaaehtoisesta osallistumisesta yhteisön ympäristöasioiden hallinta- ja auditointijärjestelmään (EMAS-järjestelmä) 19 päivänä maaliskuuta 2001 annettu Euroopan parlamentin ja neuvoston asetus (EY) N:o 761/2001(2) olisi otettava osaksi sopimusta. (3) Organisaatioiden vapaaehtoisesta osallistumisesta yhteisön ympäristöasioiden hallinta- ja auditointijärjestelmään (EMAS-järjestelmä) annetun Euroopan parlamentin ja neuvoston asetuksen (EY) N:o 761/2001 täytäntöönpanemista koskevista ohjeista 7 päivänä syyskuuta 2001 tehty komission päätös 2001/681/EY(3) olisi otettava osaksi sopimusta. (4) Organisaatioiden vapaaehtoisesta osallistumisesta yhteisön ympäristöasioiden hallinta- ja auditointijärjestelmään (EMAS-järjestelmä) annetun Euroopan parlamentin ja neuvoston asetuksen (EY) N:o 761/2001 täytäntöönpanemista koskevista ohjeista 7 päivänä syyskuuta 2001 annettu komission suositus 2001/680/EY(4) olisi otettava osaksi sopimusta. (5) Asetuksen (EY) N:o 761/2001 liitteessä I käytetyn EN ISO 14001:1996:n kohdan 4 tekstin tekijänoikeuden haltija on Euroopan standardointikomitea, jäljempänä "CEN", ja sillä on tekijänoikeuden käyttöoikeus. (6) CEN on antanut luvan EN ISO 14001:1996:n kohdan 4 tekstin käyttämiseen asetuksen (EY) N:o 761/2001 liitteessä I. (7) CENin lupa on vahvistettu Euroopan yhteisön ja CENin 16 päivänä kesäkuuta 2000 päivätyllä lisenssisopimuksella, jolla CEN antaa Euroopan yhteisölle oikeuden käyttää EN ISO 14001:1996:n kohdan 4 tekstiä ja Euroopan yhteisö sitoutuu maksamaan CENille rojaltin lisenssisopimuksessa vahvistettujen ehtojen mukaisesti. (8) EFTA-valtiot sitoutuvat soveltamaan lisenssisopimusta soveltuvin osin ja maksamaan CENille vastaavan rojaltin samojen ehtojen mukaisesti, kun CENin jäsenet Islannissa, Liechtensteinissa ja Norjassa myyvät EN ISO 14001:1996:n kohdan 4 tekstin asianomaisissa valtioissa, ON PÄÄTTÄNYT SEURAAVAA: 1 artikla 1. Muutetaan sopimuksen liite XX seuraavasti: A Lisätään 2f kohdan (neuvoston asetus (ETY) N:o 1836/93) jälkeen kohdat seuraavasti: "2fa. 32001 R 0761: Euroopan parlamentin ja neuvoston asetus (EY) N:o 761/2001, annettu 19 päivänä maaliskuuta 2001, organisaatioiden vapaaehtoisesta osallistumisesta yhteisön ympäristöasioiden hallinta- ja auditointijärjestelmään (EMAS-järjestelmä) (EYVL L 114, 24.4.2001, s. 1). Tätä sopimusta sovellettaessa asetuksen säännöksiä koskevat seuraavat mukautukset: 'a) Lisätään liitteessä I olevassa A kohdassa olevaan luetteloon kansallisista standardointielimistä seuraavat: 'IS: IST (Staðlaráð Íslands) N: NSF (Norges Standardiseringsforbund)' b) Lisätään liitteen IV toisessa luvussa olevaan taulukkoon seuraavat: 'Islanti: 'Sannprófuð umhverfisstjórnun' 'Fullgiltar upplýsingar' Norja: 'Kontrollert miljøledelsessystem' 'Bekreftet informasjon''' 2faa. 32001 D 0681: komission päätös 2001/681/EY, tehty 7 päivänä syyskuuta 2001, organisaatioiden vapaaehtoisesta osallistumisesta yhteisön ympäristöasioiden hallinta- ja auditointijärjestelmään (EMAS-järjestelmä) annetun Euroopan parlamentin ja neuvoston asetuksen (EY) N:o 761/2001 täytäntöönpanemista koskevista ohjeista (EYVL L 247, 17.9.2001, s. 24)." B. Lisätään 39 kohdan (Euroopan parlamentin ja neuvoston suositus 2001/331/EY) kohta seuraavasti: "40. 32001 H 0680: komission suositus 2001/680/EY, annettu 7 päivänä syyskuuta 2001, organisaatioiden vapaaehtoisesta osallistumisesta yhteisön ympäristöasioiden hallinta- ja auditointijärjestelmään (EMAS-järjestelmä) annetun Euroopan parlamentin ja neuvoston asetuksen (EY) N:o 761/2001 täytäntöönpanemista koskevista ohjeista (EYVL L 247, 17.9.2001, s. 1)." 2. EFTA-valtiot soveltavat Euroopan yhteisön ja CENin 16 päivänä kesäkuuta 2000 päivättyä lisenssisopimusta soveltuvin osin ja maksavat CENille vastaavan rojaltin kyseisessä lisenssisopimuksessa vahvistettujen ehtojen mukaisesti. Rojaltin määrän perustana on CENin jäsenten Islannissa, Norjassa ja Liechtensteinissa suorittama EN ISO 14001:1996:n kohdan 4 tekstin julkaisuoikeuden myynti asianomaisissa maissa. 2 artikla Asetuksen (EY) N:o 761/2001, päätöksen 2001/681/EY ja suosituksen 2001/680/EY islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia. 3 artikla Tämä päätös tulee voimaan 1 päivänä helmikuuta 2003, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle(5). 4 artikla Tämä päätös julkaistaan Euroopan unionin virallisen lehden ETA-osastossa ja ETA-täydennysosassa. Tehty Brysselissä 31 päivänä tammikuuta 2003. ETA:n sekakomitean puolesta Puheenjohtaja P. Westerlund (1) EUVL L 38, 13.2.2003, s. 3. (2) EYVL L 114, 24.4.2001, s. 1. (3) EYVL L 247, 17.9.2001, s. 24. (4) EYVL L 247, 17.9.2001, s. 1. (5) Valtiosäännön asettamista vaatimuksista ei ole ilmoitettu.